Хә-номерк рҟынтәи агран-приқәа 4, убасгьы актәи аҭыԥ анашьан Москва еиҿкаау акәашаратә ансамбль "Амцабз" афестиваль "Аҟазарақәа рпланета" аҟны. Жәларбжьаратәи арҿиаратә фестиваль–аицлабра Урыстәыла аҳҭнықалақь аҿы имҩаԥысуан хәажәкыра 21 рзы.
"…Ари афестиваль ахь атәым ҳәынҭқаррақәа рҟынтә аколлективқәа аауеит, аха сынтәа еиҳарак иалахәыз Москвеи егьырҭ Урыстәыла ақалақьқәа рҟынтәи аколлективқәа роуп. Ҽнакала имҩаԥыргеит афестиваль, хы-хәҭакны ишан. Ахореографиаҟны ицәырган аестрадатә, аклассикатә, жәлар рыкәашарақәа, ацирктә, агимнастикатә уҳәа ирацәан аноминациақәа. Ижәбоит нас сентиабр аахыижьҭеи аҭагылазаашьа шыҟоу (апандемиа иадҳәаланы - аред.), иахьынӡаҳалшоз аколлектив аҳмыркӡеит, ашьшьыҳәа аусура ҳаҿын. Ачымазара иацәшәоз, ицоз ыҟан, аха анс аума, арс аума, излаҳалшоз ала хә-номерк дҳарбеит. Аҷкәынцәа 9-10 ҩык раҟара адаул иасуа, нас икәашо усгьы аномер ҳаман. Идҳарбаз акәашарақәа рыбжьара иҟан аԥсуа, ачечен, даӷьысҭанаа, ашьхарыуаа рыкәашара. Ԥшь-номерк рзы агран-при ҳарҭеит, аԥсуа кәашара актәи аҩаӡара алауреат ҳәа ахраҿа ацҵаны иҳарҭеит. Афестиваль аҟны 140 раҟара аномерқәа ыҟан, аколлективқәа рацәан…", - иҳәеит Марыхәба.
Шәазыӡырҩы аудио. Иаҳа инеиҵыху анҵамҭа шәаҳар шәылшоит арадио Sputnik аефир аҟны.
Иара убас шәаԥхьар ҟалоит: